
 SKĖČIŲ VIEŠASIS PIRKIMAS SKELBIAMOS APKLAUSOS BŪDU 
(pirkimo ID 8505422)
PIRKIMO DOKUMENTŲ PAAIŠKINIMAS 
(ATSAKYMAI Į PAKLAUSIMUS)
2026-06-23 Centrinėje viešųjų pirkimų informacinėje sistemoje (toliau – CVP IS) paskelbtas skėčių viešasis pirkimas skelbiamos apklausos būdu.
VšĮ Nacionalinis kraujo centras (toliau - Perkančioji organizacija) 2026-07-02 CVP IS priemonėmis gavo Tiekėjo pranešimą, kuriame klausiama (teksto kalba netaisyta):

KLAUSIMAS:
1. Ar pavyzdys turi turėti logotipą, ar logotipas jau bus derinamas su laimėtoju?
2. Patikslinkite specifikaciją- ar skėtis turi būti su teleskopine rankena ar su parasta ilga rankena?”

ATSAKYMAS:
1. Pirkimo sąlygų Techninės specifikacijos 5.14 punkte nurodyta, kad “Tiekėjas iki pasiūlymų pateikimo termino pabaigos Perkančiajai organizacijai turi pateikti siūlomų skėčių nemokamą pavyzdį (bet kokios spalvos ir be logotipo).” Logotipo spauda ir galutinė vizualizacija bus derinama su pirkimo laimėtoju po sutarties sudarymo. 
2. Perkančioji organizacija perka sulankstomą (teleskopinį) skėtį. Tai patvirtina techninės specifikacijos reikalavimai dėl automatinio išskleidimo ir susiskleidimo mechanizmo, transportavimo maišelio bei pateikta pavyzdinė nuotrauka. 
Skėtis su ilga, nesulankstoma rankena neatitiktų techninės specifikacijos reikalavimų.” 

Vadovaujantis Aprašo 24.3.8 p., bei Bendrųjų pirkimo sąlygų 5.2 p., atsakymas į paklausimą paskelbtas CVP IS kartu su pirkimo dokumentais.

